Vendita di casa e mutuo di danaro
Material: papyrus
Place: Arsinoites
Categories: Vertrag
Verkauf
Haus
Darlehen
Πετεσοῦχος Ἡρακλήου Βῆσις ὁμολογῶι πεπρακέναι Κρονίωνι Ὀρσεῦτος ἀπὸ τοῦ νῦν ἐπὶ 
τὸν ἅπαντα χρόνον τὴν ὑπάρχουσάν μοι οἰκίαν δίστεγον καὶ αὐλὴν ἐν ἧι καὶ ἐξέδρα καινὴ δίστεγος 
καὶ παραδρομιδαν καὶ τῶν συνκυρόντων πάντων ἐν Τεβτύνει· ὧν γίτονες πάντων νότου Κρονίωνος 
νεωτέρου Ζωείλου τόποι καὶ ἐπί τι μέρος Σιγῆρις τοῦ Σιγήρεως τόποι, βορρᾶ Κρονίωνος προσβυτέρου 
Ζωείλου τόποι καὶ ἐπί τι μέρος Κρονίωνος τοῦ Διονυσίου τόποι, λιβὸς Ἀπίωνος τοῦ Κρονίωνος οἰκία καὶ 
ἐπί τι μέρος τῆς παραδρομίδος ῥύμη βασιλικὴ καὶ ὁμοίως ἐπί τι μέρος τοῦ προγεγραμμένου Κρονίωνος 
νεωτέρου Ζωείλου αἴθριον, ἀπηλιώτου ῥύμη βασιλική· καὶ ἀπέχω παρὰ τοῦ Κρονίωνος τὴν τιμὴν ἐκ πλή
ρους διὰ χειρὸς ἐξ οἴκου, καὶ βεβαιώσωι τὴν ὁμολογείαν ταύτην πάσῃ βεβαιώσι ἀπὸ δημοσίων καὶ εἰδιοτικῶν 
καὶ πάσης ἐνποιήσεως ἐπὶ τὸν ἅπαντα χρόνον. ἔγραψεν ὑπὲρ αὐτοῦ Σαραπίων Πτολεμαίου διὰ τὸ μὴ εἰδέναι αὐ
τὸν γράμματα.
Πετεσοῦχος Ἡρακλήου Βῆσις Πέρσης τῆς ἐπιγονῆς ἔχωι τὸ δάνειον παρὰ 
Κρονίωνος τοῦ Ὀρσεῦτος τὰς τοῦ ἀργυρίου ἐπισήμου κεφαλαίου δραχμὰς 
τετρακοσίας τεσσαρακονταοκτὼι  τόκου ὡς ἐκ δραχμῆς μιᾶς  τῆι 
μνᾷ τὸν μῆνα ἕκαστον, ἃς καὶ ἀποδώσωι ἐν μηνεὶ Μεχεὶρ τοῦ τρί
του ἔτους Νέρωνος Κλαυδίου Καίσαρος Σεβαστοῦ Γερμανικοῦ 
Αὐτοκράτορος καθὼς πρόκιται. ἔγραψεν ὑπὲρ αὐτοῦ Σαραπίων Πτο
λεμαίου διὰ τὸ μὴ εἰδέναι αὐτὸν γράμματα.